[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 7.11.2007

COM(2007) 687 τελικό

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 7 ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2007 ΓΕΝΙΚΗ ΚΑΤΑΣΤΑΣΗ ΕΣΟΔΩΝ

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ Τμήμα III – Επιτροπή

(υποβλήθηκε από την Επιτροπή)

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 7 ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2007 ΓΕΝΙΚΗ ΚΑΤΑΣΤΑΣΗ ΕΣΟΔΩΝ

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑΤμήμα III – Επιτροπή

Έχοντας υπόψη:

- τη συνθήκη για την ίδρυση της Ευρωπαϊκής Κοινότητας, και ιδίως το άρθρο 272,

- τη συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 177,

- τον κανονισμό (EΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων[1], όπως τροποποιήθηκε τελευταία από τον κανονισμό (ΕΚ, Ευρατόμ) αριθ. 1995/2006[2] του Συμβουλίου, και ιδίως το άρθρο 37,

Η Ευρωπαϊκή Επιτροπή διαβιβάζει στην αρμόδια για τον προϋπολογισμό αρχή το προσχέδιο διορθωτικού προϋπολογισμού αριθ. 7 στον προϋπολογισμό του 2007 για τους λόγους που αναφέρονται στην ακόλουθη αιτιολογική έκθεση.

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή 4

2. Αύξηση των προβλέψεων εσόδων 4

2.1. Αναθεώρηση των προβλέψεων για τα υπόλοιπα ΦΠΑ και ΑΕΕ 4

2.2. Άλλα έσοδα 4

3. Μείωση των πιστώσεων πληρωμών 5

3.1. Τομέας 1α Ανταγωνιστικότητα για την ανάπτυξη και την απασχόληση 5

3.2. Τομέας 1β «Συνοχή για τη ανάπτυξη και την απασχόληση» 8

3.3. Τομέας 2 «Διατήρηση και διαχείριση των φυσικών πόρων» 9

3.4. Τομέας 3α «Ελευθερία, ασφάλεια και δικαιοσύνη» 10

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΟΥ ΔΗΜΟΣΙΟΝΟΜΙΚΟΥ ΠΛΑΙΣΙΟΥ 11

ΓΕΝΙΚΗ ΚΑΤΑΣΤΑΣΗ ΕΣΟΔΩΝ

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

Η γενική κατάσταση εσόδων και η κατάσταση εσόδων και δαπανών ανά τμήμα διαβιβάζονται χωριστά μέσω του συστήματος SEI-BUD. Η απόδοση στα αγγλικά της γενικής κατάστασης εσόδων και της κατάστασης εσόδων και δαπανών ανά τμήμα επισυνάπτεται προς ενημέρωση με τη μορφή δημοσιονομικού παραρτήματος.

1. Εισαγωγή

Το προσχέδιο διορθωτικού προϋπολογισμού (ΠΣΔΠ) αριθ. 7 για το οικονομικό έτος 2007 λαμβάνει υπόψη τις ακόλουθες εξελίξεις:

- την ανάγκη να εγγραφεί στον προϋπολογισμό ουσιαστική αύξηση της πρόβλεψης εσόδων, ιδίως για την αναθεώρηση των προβλέψεων για τα υπόλοιπα ΦΠΑ και ΑΕΕ ( 3.233,4 εκατ. ευρώ)[3],

- την ανάγκη μείωσης πιστώσεων πληρωμών στις γραμμές του προϋπολογισμού για τους τομείς 1α, 1β, 2 και 3α (1.251,4, εκατ. ευρώ), μετά τη συνεκτίμηση των αναδιατάξεων που προτείνονται στη συνολική μεταφορά.

2. Αύξηση των προβλέψεων εσόδων

2.1. Αναθεώρηση των προβλέψεων για τα υπόλοιπα ΦΠΑ και ΑΕΕ

Βάσει του άρθρου 16 του κανονισμού (ΕΚ, Ευρατόμ) αριθ.1150/2000 του Συμβουλίου της 22ας Μαΐου 2000, η Επιτροπή προτείνει να αναθεωρηθούν οι προβλέψεις για τα υπόλοιπα των ιδίων πόρων ΦΠΑ και ΑΕΕ σύμφωνα με τις διαθέσιμες πληροφορίες αυξάνοντάς τις κατά 2.814,9 εκατ. ευρώ. Οι τροποποιήσεις αυτές αφορούν τα κεφάλαια 3 1 και 3 2 της πτυχής "έσοδα" του προϋπολογισμού.

Στο παρόν στάδιο οι υπολογισμοί του ΑΕΕ των κρατών μελών είναι ακόμη προσωρινοί, λόγω της τρέχουσας επαλήθευσης των στοιχείων ΑΕΕ. Μετά από την επιτροπή ΑΕΕ της 25ης Οκτωβρίου, η Επιτροπή θα προβεί σε κατάλληλη αναθεώρηση των παραπάνω αριθμητικών στοιχείων, κατά τη διάρκεια της δημοσιονομικής διαδικασίας για το παρόν ΠΣΔΠ.

2.2. Άλλα έσοδα

Επιστροφή κοινοτικών συνδρομών που δεν χρησιμοποιήθηκαν (θέση 6 1 5 0) και δημοσιονομικές διορθώσεις στο πλαίσιο των διαρθρωτικών ταμείων (θέση 6 5 0 0)

Λαμβάνοντας υπόψη τα ποσά που εισπράχθηκαν για τις θέσεις 6 1 5 0 και 6 5 0 0, και θεωρώντας ότι τα ποσά αυτά δεν θα επαναχρησιμοποιηθούν το τρέχον έτος, προτείνεται η εγγραφή στον προϋπολογισμό ποσού ύψους 179,5 εκατ. ευρώ.

Τόκοι υπερημερίας και πρόστιμα

Στα κεφάλαια 7 0 και 7 1 της γενικής κατάστασης εσόδων εγγράφονται οι τόκοι υπερημερίας και τα πρόστιμα. Ο προϋπολογισμός 2007 περιλαμβάνει ήδη ποσό 123 εκατ. ευρώ. Αν υπολογίσουμε τα ποσά τα οποία, στο παρόν στάδιο της χρήσης, έχουν εισπραχθεί ή ενδέχεται να εισπραχθούν, προτείνεται να εγγραφεί στον προϋπολογισμό συμπληρωματικό ποσό ύψους 239 εκατ. ευρώ.

3. Μείωση των πιστώσεων πληρωμών

Η Επιτροπή προτείνει την αναπροσαρμογή του επιπέδου των πιστώσεων πληρωμών για ορισμένες γραμμές του προϋπολογισμού με σκοπό την καλύτερη ευθυγράμμισή τους με τις τελευταίες εκτιμήσεις αναγκών, βασιζόμενη στην υπόθεση ότι η εξισορρόπηση πιστώσεων πληρωμών μεταξύ γραμμών του προϋπολογισμού που ζητήθηκε χωριστά από την Επιτροπή στο πλαίσιο της λεγόμενης "συνολικής μεταφοράς" θα γίνει δεκτή από την αρμόδια για τον προϋπολογισμό αρχή. Η μείωση (1.251,4 εκατ. ευρώ) στο επίπεδο των πιστώσεων πληρωμών στο παρόν ΠΣΔΠ λαμβάνει υπόψη κυρίως τους ακόλουθους παράγοντες:

- τον συντονισμό των δαπανών συνοχής, ώστε να αντικατοπτρίζουν την κατάσταση που επικρατεί κατά τη διάρκεια του σταδίου προγραμματισμού,

- την εκκαθάριση των πληρωμών που προκύπτουν από προηγούμενα δημοσιονομικά πλαίσια,

- την καθυστερημένη έγκριση ορισμένων νομικών βάσεων και τις επακόλουθες καθυστερήσεις όσον αφορά την έναρξη νέων προγραμμάτων, και

- την ανάγκη να λαμβάνεται υπόψη η κατάσταση προόδου ορισμένων πιλοτικών έργων και προπαρασκευαστικών ενεργειών.

Η παρούσα πρόταση αφορά τους τομείς 1α, 1β, 2 και 3α του δημοσιονομικού πλαισίου.

3.1. Τομέας 1α Ανταγωνιστικότητα για την ανάπτυξη και την απασχόληση

Η προτεινόμενη μείωση των πιστώσεων πληρωμών για τον τομέα 1α ανέρχεται σε 466,5 εκατ. ευρώ. Στο παρόν επεξηγηματικό κείμενο, τα αριθμητικά στοιχεία στρογγυλοποιήθηκαν με βάση το πλησιέστερο εκατομμύριο.

Προγράμματα πλαίσια έρευνας (- 239 εκατ. ευρώ)

5ο ΠΠ (ΕΚ) (- 60 εκατ. ευρώ): Όλες οι πληρωμές που έγιναν τώρα σε σχέση με το πέμπτο πρόγραμμα πλαίσιο είναι τελικές πληρωμές. Το ποσό που προτείνεται να αναληφθεί αφορά κυρίως τις προτεραιότητες "Ποιότητα ζωής", "Ανταγωνιστικότητα και αειφόρο ανάπτυξη" και "Ανθρώπινο δυναμικό". Η μείωση των απαιτούμενων πιστώσεων πληρωμών οφείλεται σε διάφορους παράγοντες:

- Το πραγματικό κόστος των έργων είναι πολύ χαμηλότερο από τα αρχικά προβλεπόμενα ποσά. Το γεγονός αυτό μειώνει την κοινοτική συνεισφορά και δημιουργεί σημαντικές αποδεσμεύσεις στο τέλος του προγράμματος πλαισίου.

- Ορισμένα είδη έργων ολοκληρώνονται συχνά νωρίτερα από τις προβλέψεις (πρόωρη ολοκλήρωση επιχορηγήσεων έρευνας).

- Οι τελικές εκθέσεις υποβάλλονται συχνά καθυστερημένα από τους δικαιούχους. Επίσης, οι πληροφορίες που υποβάλλονται μαζί με τις τελικές εκθέσεις είναι γενικά ελλιπείς, πράγμα το οποίο σημαίνει ότι πρέπει να ζητούνται συμπληρωματικές πληροφορίες. Ο συνδυασμός αυτών των δύο παραγόντων προξενεί καθυστερήσεις όσον αφορά την εκτέλεση των τελικών πληρωμών.

6ο ΠΠ (ΕΚ) (- 149 εκατ. ευρώ): Το έκτο πρόγραμμα πλαίσιο βρίσκεται φέτος στο πρώτο έτος εκτέλεσής του. Το προτεινόμενο ποσό μείωσης αφορά κυρίως τις δραστηριότητες "Ανθρώπινοι πόροι", "ΜΜΕ", "Περιβάλλον" και "Υποδομές". Οι κύριοι λόγοι υποαπορρόφησης των πιστώσεων είναι οι εξής: ακύρωση συμβάσεων πριν από την έναρξη έργων, πρόωρη ολοκλήρωση έργων, καθυστερήσεις σχετικά με την ημερομηνία έναρξης των έργων, καθυστερήσεις όσον αφορά την παραλαβή των εκθέσεων, κόστος έργου χαμηλότερο από το προβλεπόμενο.

6ο ΠΠ (Ευρατόμ) (- 30 εκατ. ευρώ) : Δεδομένου ότι οι αποφάσεις για την κοινή επιχείρηση ITER και την εφαρμογή της συμφωνίας εκδόθηκαν αρκετά αργά, η σχετική ανάληψη υποχρέωσης πραγματοποιήθηκε με καθυστέρηση ενός έτους. Η συμφωνία δίνει τη δυνατότητα να καταβληθεί η πληρωμή κατά το έτος που ακολουθεί την ανάληψη υποχρέωσης. Αυτό σημαίνει ότι η σχετική πληρωμή, που έπρεπε να γίνει το 2007, θα γίνει επίσης με ένα έτος καθυστέρησης, δηλαδή το 2008.

Ανταγωνιστικότητα και καινοτομία (- 46 εκατ. ευρώ)

ΠΑΚ στον τομέα πολιτικής «Επιχειρήσεις» (- 30 εκατ. ευρώ): Η μείωση του ποσού των πιστώσεων πληρωμών που μπορούν να δαπανηθούν στην παρούσα γραμμή συνδέεται με τις καθυστερήσεις στις διαδικασίες της αγοράς που είναι εγγενείς στην καθιέρωση αυτού του νέου προγράμματος για την περίοδο 2007-2013. Λόγω των καθυστερήσεων αυτών, τα εν λόγω κεφάλαια θα δεσμευτούν μόνο στο τέλος του έτους και, συνεπώς, δεν θα καταβληθούν οι αντίστοιχες προκαταβολές.

ΠΑΚ στον τομέα πολιτικής «Κοινωνία της Πληροφορίας» (- 10 εκατ. ευρώ): Όσον αφορά τη γραμμή αυτή προβλέπεται υποαπορρόφηση κατά 10 εκατ. ευρώ. Αυτό το πλεόνασμα πιστώσεων συνδέεται με την καθυστερημένη έγκριση της νομικής βάσης (24 Οκτωβρίου 2006 – Δημοσίευση στην Επίσημη Εφημερίδα: 9 Νοεμβρίου 2006) και με το γεγονός ότι το ΠΑΚ είναι ένα νέο πρόγραμμα με νέους στόχους οι οποίοι πρέπει να προσδιοριστούν και να θεσπιστούν. Για τον λόγο αυτό, η ομάδα διαχείρισης χρειάστηκε να συνεδριάσει αρκετές φορές και το πρώτο πρόγραμμα εργασίας εγκρίθηκε μόνο στις 24 Μαΐου 2007. Η πρόταση υποβολής προτάσεων δημοσιεύθηκε στις 25 Μαΐου και η ολοκλήρωση έχει προγραμματισθεί για τις 23 Οκτωβρίου. Η υπογραφή των συμφωνιών επιχορήγησης θα αρχίσει στις αρχές του 2008. Δεν προβλέπεται καμία πληρωμή για έργα εντός του 2007 και η προχρηματοδότηση ορισμένων μελετών έχει επίσης καθυστερήσει. Το 2007, προβλέπεται να καταβληθεί ποσό 1 εκατ. ευρώ.

ΠΑΚ στον τομέα πολιτικής «Μεταφορές και Ενέργεια» (- 6 εκατ. ευρώ): Δεδομένου ότι το 2007 είναι το πρώτο έτος του προγράμματος "Ευφυής ενέργεια - Ευρώπη II", οι διαπραγματεύσεις που θα οδηγήσουν στην υπογραφή συμβάσεων δεν θα ολοκληρωθούν μέχρι το 2008. Αυτό σημαίνει ότι δεν θα μπορέσουν να γίνουν προχρηματοδοτήσεις εντός του 2007 και ότι οι διαθέσιμες πιστώσεις αυτής της γραμμής δεν θα χρησιμοποιηθούν.

Ενέργεια και Μεταφορές (- 168 εκατ. ευρώ)

Galileo (- 100 εκατ. ευρώ): Η Επιτροπή, για να αντιμετωπίσει τις δυσκολίες που αφορούν το πρόγραμμα Galileo, στις 19 Σεπτεμβρίου 2007, υπέβαλε ανακοίνωση και πρόταση τροποποίησης του κανονισμού σχετικά με την καθιέρωση των προγραμμάτων Galileo και EGNOS ( European Geostationary Navigation Overlay Service - Ευρωπαϊκή Υπηρεσία Υπέρθεσης για τη Γεωστατική Πλοήγηση ). Λαμβανομένου υπόψη αυτού του πλαισίου, οι προβλεπόμενες πιστώσεις πληρωμών για το τρέχον έτος δεν θα χρησιμοποιηθούν.

Παροπλισμός των πυρηνικών εγκαταστάσεων (- 45 εκατ. ευρώ): Η μείωση αυτή είναι αποτέλεσμα ενίσχυσης 66,5 εκατ. ευρώ στο τέλος του 2006, η οποία έδωσε τη δυνατότητα να ρυθμιστούν ορισμένες αιτήσεις πληρωμής της Ευρωπαϊκής Τράπεζας Ανασυγκρότησης και Ανάπτυξης (ΕΤΑΑ), που υποβλήθηκαν νωρίτερα από ό,τι προβλεπόταν (« front-loading »).

Ευφυής ενέργεια (- 19 εκατ. ευρώ) Εκτός από την αβεβαιότητα που συνδέεται με το χρονοδιάγραμμα των προς υποβολή τιμολογίων, η αυστηρή εκτέλεση των τραπεζικών εγγυήσεων, τις οποίες ορισμένοι συμβαλλόμενοι δυσκολεύονται να τηρήσουν, επιβράδυνε επίσης τη ροή των πληρωμών. Επίσης, είναι δύσκολο να προβλεφθεί ο ρυθμός απορρόφησης των υπολοίπων προς εκκαθάριση, δεδομένου ότι η ανάλυση των πρώτων αιτήσεων ενδιάμεσων πληρωμών χρειάζεται περισσότερο χρόνο από τον αρχικά προβλεπόμενο.

Marco Polo (- 4 εκατ. ευρώ): Δεδομένου ότι το 2007 είναι το πρώτο έτος του προγράμματος "Marco Polo II", οι διαπραγματεύσεις που πρέπει να οδηγήσουν στην υπογραφή συμβάσεων δεν θα μπορέσουν να ολοκληρωθούν μέχρι το 2008. Κατά συνέπεια, δεν θα καταβληθούν προχρηματοδοτήσεις εντός του 2007.

Πιλοτικά έργα και προπαρασκευαστικές ενέργειες (- 12 εκατ. ευρώ)

Στήριξη των ΜΜΕ στο νέο δημοσιονομικό περιβάλλον (- 5 εκατ. ευρώ): Η μείωση του ποσού των πιστώσεων πληρωμών που μπορούν να δαπανηθούν στην παρούσα γραμμή έχει σχέση με τον ρυθμό εκτέλεσης της εν λόγω προπαρασκευαστικής ενέργειας. Οι διεθνείς χρηματοπιστωτικοί οργανισμοί που εμπλέκονται στην ενέργεια δυσκολεύθηκαν να βρουν, σε περιφερειακό και τοπικό επίπεδο, συμμετέχουσες τράπεζες ικανοποιητικού μεγέθους και επαρκούς ικανότητας, που να μπορούν να εκτελέσουν την παρούσα ενέργεια.

Erasmus «Νεαροί επιχειρηματίες» (- 1 εκατ. ευρώ): Για την εκτέλεση αυτού του πιλοτικού έργου απαιτείται μελέτη σκοπιμότητας. Για τον σκοπό αυτό, απαιτείται ποσό ύψους 1,5 εκατ. ευρώ, έτσι ώστε το υπόλοιπο να παραμένει διαθέσιμο για ανάληψη.

Μέτρα για την προώθηση της συνεργασίας και των εταιρικών σχέσεων μεταξύ πολύ μικρών, μικρών και μεσαίων επιχειρήσεων (- 2 εκατ. ευρώ): Οι συμβάσεις για την εκτέλεση αυτού του πιλοτικού έργου θα υπογραφούν προς το τέλος του έτους, μόλις ολοκληρωθούν οι σχετικές διαδικασίες της αγοράς. Συνεπώς, οι πρώτες πληρωμές θα γίνουν στην αρχή του 2008, έτσι ώστε να παραμείνει διαθέσιμο το συνολικό ποσό των πιστώσεων πληρωμών.

Ο ρόλος της Ευρωπαϊκής Ένωσης στο πλαίσιο της παγκοσμιοποίησης (-2 εκατ. ευρώ): Οι συμβάσεις για την εκτέλεση αυτού του πιλοτικού έργου θα υπογραφούν στο τέλος του έτους, μόλις ολοκληρωθούν οι σχετικές διαδικασίες της αγοράς. Το 2007 μπορεί να καταβληθεί μια προχρηματοδότηση ύψους 1 εκατ. ευρώ, έτσι ώστε το υπόλοιπο των πιστώσεων πληρωμών να παραμείνει διαθέσιμο.

Ενεργειακή ασφάλεια – Βιοκαύσιμα (- 2 εκατ. ευρώ): Οι προβλέψεις χρησιμοποίησης των πιστώσεων πληρωμών σ'αυτή τη γραμμή του προϋπολογισμού δείχνουν ότι υπάρχει πιθανότητα υποαπορρόφησης του συνόλου των διαθέσιμων κεφαλαίων. Πρόκειται για το πρώτο έτος αυτού του πιλοτικού έργου και η ολοκλήρωση των διαπραγματεύσεων, η οποία πρέπει να οδηγήσει στην υπογραφή συμβάσεων, ενδέχεται να μη γίνει ούτε μέχρι το τέλος του 2007 ούτε μέχρι τις αρχές του 2008. Κατά συνέπεια, δεν θα γίνουν προχρηματοδοτήσεις εντός του 2007.

3.2. Τομέας 1β «Συνοχή για τη ανάπτυξη και την απασχόληση»

Διαρθρωτικά ταμεία και Ταμείο Συνοχής (- 573 εκατ. ευρώ)

Στο παρόν προσχέδιο διορθωτικού προϋπολογισμού προτείνεται επίσης μείωση των πιστώσεων πληρωμών για τον τομέα 1β κατά 573 εκατ. ευρώ. Οι λόγοι παρατίθενται παρακάτω.

Το 2007 είναι το πρώτο έτος της νέας περιόδου προγραμματισμού 2007-2013, κατά τη διάρκεια του οποίου προβλέπεται η έγκριση όλων των νέων επιχειρησιακών προγραμμάτων και θα επακολουθήσει η καταβολή των πρώτων προκαταβολών. Επί του παρόντος, η Επιτροπή εκτιμά ότι το 2007 μπορεί να μην είναι δυνατό να καταβληθεί το ποσό του 1 δισεκατ. ευρώ, βάσει του συνολικού προϋπολογισμού προκαταβολών 7 δισεκατ. ευρώ για τα νέα προγράμματα 2007-2013 της πολιτικής συνοχής, λόγω των καθυστερήσεων που σημειώθηκαν κατά την έγκριση ορισμένων προγραμμάτων.

Αντίθετα, οι πληρωμές για τα προγράμματα των διαρθρωτικών ταμείων πριν από το 2007 έχουν ξεπεράσει τις μέχρι τώρα προσδοκίες. Αν υποθέσουμε ότι οι αιτήσεις πληρωμής παραμείνουν σταθερές μέχρι το τέλος του έτους, οι αιτήσεις αυτές θα απορροφήσουν ενδεχομένως μέρος του πλεονάσματος των πιστώσεων πληρωμών που είχαν προβλεφθεί για τις προκαταβολές βάσει των προγραμμάτων 2007-2013.

Ωστόσο, δύο γραμμές του προϋπολογισμού απαιτούν αναπροσαρμογές προς τα κάτω, μολονότι περιορισμένης κλίμακας. Πρόκειται για τις γραμμές του ΕΤΠΑ που προορίζονται, αφενός, για την ολοκλήρωση προγραμμάτων του στόχου 2 και, αφετέρου, για την ολοκλήρωση της τεχνικής βοήθειας και των καινοτόμων μέτρων (30 εκατ. ευρώ η καθεμία). Όσον αφορά την πρώτη γραμμή, απαιτείται αναπροσαρμογή προς τα κάτω λόγω της αναστολής πληρωμών σε ορισμένα βασικά προγράμματα του Η.Β. και στα προγράμματα URBAN (μερικά εκ των οποίων δεν έχουν ακόμη αρθεί), ενώ όσον αφορά τη δεύτερη γραμμή, η μείωση οφείλεται στο γεγονός ότι η ολοκλήρωση ορισμένων καινοτόμων προγραμμάτων δράσης χρειάσθηκε περισσότερο χρόνο από τον αρχικά προβλεπόμενο.

Σημειώθηκαν επίσης σημαντικές καθυστερήσεις όσον αφορά την έγκριση των νέων διασυνοριακών προγραμμάτων που υπάγονται στον ευρωπαϊκό μηχανισμό γειτονίας και εταιρικής σχέσης (ENPI) και που συγχρηματοδοτούνται από το Ευρωπαϊκό Ταμείο Περιφερειακής Ανάπτυξης (EΤΠΑ). Κανένα από τα προγράμματα αυτά δεν προβλέπεται να εγκριθεί το 2007, λόγω καθυστερήσεων κατά την προετοιμασία των κοινών προγραμμάτων από τα κράτη μέλη και τις χώρες που συμμετέχουν στον ENPI. Κατά συνέπεια, δεν μπορεί να χρησιμοποιηθεί κανένα από τα ποσά που έχει εγγραφεί στον προϋπολογισμό για προκαταβολές (13 εκατ. ευρώ) που χρηματοδοτούνται από το ΕΤΠΑ.

Το τελευταίο στοιχείο αφορά πληρωμές για έργα του Ταμείου Συνοχής πριν από το 2007. Μολονότι τα αριθμητικά στοιχεία της Πορτογαλίας και της Πολωνίας ξεπερνούν τις προβλέψεις των αιτήσεων πληρωμής, κατά γενικό κανόνα, οι πληρωμές ήταν χαμηλότερες από τις προβλέψεις στα λοιπά κράτη μέλη, δεδομένου ότι οι αιτήσεις της Βουλγαρίας, της Ισπανίας, της Τσεχικής Δημοκρατίας και της Δημοκρατίας της Σλοβενίας ήταν ιδιαίτερα χαμηλές. Κατά συνέπεια, οι συνολικές πληρωμές προβλέπονται να είναι περίπου κατά 500 εκατ. ευρώ χαμηλότερες από τις προβλεπόμενες.

Λαμβανομένων υπόψη των παραπάνω, η Επιτροπή προτείνει να μειωθούν οι πιστώσεις πληρωμών όσον αφορά τις ακόλουθες γραμμές του τομέα 1β:

Γραμμή προϋπολογισμού | Ονομασία | Μεταβολή (ευρώ) |

13 04 01 | Ταμείο Συνοχής – Ολοκλήρωση προηγούμενων έργων (πριν από το 2007) | -500 000 000 |

13 03 04 | Ολοκλήρωση του ΕΤΠΑ, Στόχος 2 (2000 έως 2006) | -30 000 000 |

13 03 08 | Ολοκλήρωση του ΕΤΠΑ - Τεχνική βοήθεια και καινοτόμα μέτρα (2000 έως 2006) | -30 000 000 |

19 08 02 02 | Διασυνοριακή συνεργασία (CBC), συνεισφορά από τον τομέα 1β (Περιφερειακή πολιτική) | -12 753 208 |

Σύνολο τομέα 1β | -572 753 208 |

Η πρόταση της Επιτροπής λαμβάνει υπόψη τις πλέον πρόσφατες διαθέσιμες πληροφορίες και τις πλέον αξιόπιστες εκτιμήσεις κατά την πρόταση του ΠΣΔΠ. Ωστόσο, η Επιτροπή προτίθεται να συνεχίσει να παρακολουθεί από κοντά την εκτέλεση και να προβεί στην τελική εκτίμηση των προόδων που σημειώθηκαν κατά την έγκριση των νέων προγραμμάτων 2007-2013 και της πληρωμής των αντίστοιχων προκαταβολών, καθώς και των αιτήσεων πληρωμής που έλαβε από το σύνολο των κρατών μελών για τα προγράμματα και τα έργα της περιόδου πριν από το 2007, μέχρι το τέλος Οκτωβρίου (1η Νοεμβρίου για το Ταμείο Συνοχής). Η ημερομηνία αυτή είναι η καταληκτική προθεσμία για την υποβολή των αιτήσεων πληρωμής του τρέχοντος έτους. Το γεγονός αυτό μπορεί να οδηγήσει την Επιτροπή να επανεξετάσει το αίτημά της κατά τη διάρκεια διαδικασίας που αφορά το παρόν ΠΣΔΠ. Η προσέγγιση αυτή είναι η μόνη που καθιστά δυνατή την ταυτόχρονη αντιμετώπιση δύο πρωταρχικών αλλά αντιφατικών μελημάτων: πρώτον, να εξασφαλιστεί ότι ο προϋπολογισμός είναι επαρκής για την ικανοποίηση όλων των επιλέξιμων αιτήσεων πληρωμών που θα ληφθούν και των προκαταβολών που πρέπει να γίνουν, δεύτερον, να αποφευχθούν, στο μέτρο του δυνατού, τα πλεονάσματα στο τέλος του έτους. Συνεπώς, η Επιτροπή θα παρέχει, αν χρειαστεί, επικαιροποιημένη κατάσταση των τρεχουσών εκτιμήσεων, με σκοπό την ενδεχόμενη αναθεώρηση στις αρχές του Νοεμβρίου των τροποποιήσεων που προτείνονται στο σημείο αυτό.

3.3. Τομέας 2 «Διατήρηση και διαχείριση των φυσικών πόρων»

Ευρωπαϊκό Ταμείο Αλιείας (- 19 εκατ. ευρώ)

Η Επιτροπή έχει να λάβει ακόμη τα μισά περίπου από τα εικοσιέξι νέα προγράμματα 2007-2013 του Ευρωπαϊκού Ταμείου Αλιείας. Οι αντίστοιχες προκαταβολές δεν θα καταβληθούν το 2007. Κατά συνέπεια, η Επιτροπή προτείνει μείωση κατά 19,4 εκατ. ευρώ των πιστώσεων πληρωμών για την γραμμή του προϋπολογισμού 11 06 12.

Για παρόμοιους λόγους με αυτούς που προαναφέρθηκαν σχετικά με τις προτεινόμενες τροποποιήσεις στο παρόν ΠΣΔΠ για τα διαρθρωτικά ταμεία και το Ταμείο Συνοχής, η Επιτροπή μπορεί να αναθεωρήσει τα αίτημά της κατά τη διάρκεια της διαδικασίας που αφορά το παρόν ΠΣΔΠ.

Περιβάλλον (- 88 εκατ. ευρώ)

Ο κανονισμός σχετικά με το πρόγραμμα LIFE+ εκδόθηκε στις 23 Μαΐου 2007. Παρά την καθυστερημένη έγκριση της νομικής βάσης, η Επιτροπή καταβάλλει προσπάθειες για την επίτευξη καλού επιπέδου εκτέλεσης. Η πρόσκληση υποβολής προτάσεων, η οποία καλύπτει 187 εκατ. ευρώ, δημοσιεύθηκε στις 28 Σεπτεμβρίου 2007. Συνεπώς, τα έργα θα επιλεγούν το 2008 και έτσι το 2007 δεν θα χρειαστούν καθόλου πιστώσεις πληρωμών για αυτό το μέρος του προγράμματος. Οι πιστώσεις πληρωμών που πρέπει να χρησιμοποιηθούν το 2007 αφορούν τα μέτρα που έλαβε η Επιτροπή στο πλαίσιο εκτέλεσης του ρόλου της ως προς την ανάληψη πρωτοβουλίας για την ανάπτυξη και την εφαρμογή της περιβαλλοντικής πολιτικής (μελέτες και αξιολογήσεις, υπηρεσίες για την εφαρμογή και ενσωμάτωση της περιβαλλοντικής πολιτικής και νομοθεσίας, συνεδριάσεις, σεμινάρια και εργαστήρια με εμπειρογνώμονες και ενδιαφερομένους), δραστηριότητες ενημέρωσης, δημοσιότητας και διάδοσης και επιχορηγήσεις λειτουργίας σε ΜΚΟ.

3.4. Τομέας 3α «Ελευθερία, ασφάλεια και δικαιοσύνη»

Ελευθερία, ασφάλεια και δικαιοσύνη (- 104 εκατ. ευρώ)

Ταμείο Εξωτερικών Συνόρων (- 60 εκατ. ευρώ) και Ένταξη υπηκόων τρίτων χωρών (- 32 εκατ. ευρώ): Μετά την καθυστερημένη έγκριση της νομικής βάσης, οι στρατηγικές κατευθυντήριες γραμμές εκδόθηκαν φέτος το καλοκαίρι. Οι κανόνες εφαρμογής θα εγκριθούν μόνο το φθινόπωρο 2007, δεδομένου ότι συνδέονται με σημαντικές μεταφραστικές απαιτήσεις. Η κατανομή των κεφαλαίων μεταξύ των κρατών μελών έχει προσδιοριστεί. Στη βάση αυτή, οι αποφάσεις χρηματοδότησης που αφορούν το Ταμείο Εξωτερικών Συνόρων θα ληφθούν στο τέλος του 2007. Τα προγράμματα εργασίας για τις κοινοτικές ενέργειες βάσει αυτού του Ταμείου προβλέπεται να εγκριθούν το φθινόπωρο και μετά την έγκρισή τους θα οριστικοποιηθούν τόσο οι συνολικές αναλήψεις υποχρεώσεων όσο και οι προτάσεις υποβολής προσφορών. Δεδομένης της καθυστερημένης έγκρισης των νομικών βάσεων και των απαιτούμενων προπαρασκευαστικών ενεργειών, το ετήσιο πρόγραμμα 2007 για τα κράτη μέλη δεν θα εγκριθεί παρά μόνο εντός του πρώτου εξαμήνου του 2008. Αυτό ισχύει επίσης για τη σύναψη των συμφωνιών επιχορήγησης για τις κοινοτικές ενέργειες. Λόγω των καθυστερήσεων αυτών, καμία πληρωμή δεν θα γίνει στην ουσία το 2007.

Daphne (- 7 εκατ. ευρώ): Οι πιστώσεις για το νέο πρόγραμμα θα αναληφθούν στο τέλος του 2007 λόγω της καθυστερημένης έγκρισης της νομικής βάσης (στο τέλος Ιουνίου 2007 και όχι στο τέλος του 2006 όπως είχε προβλεφθεί αρχικά) και της διαδικασίας έγκρισης της απόφασης χρηματοδότησης. Για τους λόγους αυτούς, οι προχρηματοδοτήσεις θα καταβληθούν το 2008 και η Επιτροπή δεν θα μπορέσει να κάνει χρήση πιστώσεων πληρωμών το 2007.

Θεμελιώδη δικαιώματα και ιθαγένεια (- 5 εκατ. ευρώ): Οι πιστώσεις για το νέο πρόγραμμα θα αναληφθούν στο τέλος του 2007 λόγω της καθυστερημένης έγκρισης της νομικής βάσης (τον Απρίλιο 2007 και όχι στο τέλος του 2006 όπως είχε προβλεφθεί αρχικά) και της διαδικασίας έγκρισης της απόφασης χρηματοδότησης. Ως εκ τούτου, το 2007 θα καταβληθούν μόνο προχρηματοδοτήσεις ύψους 763.000 ευρώ. Έτσι, το υπόλοιπο των πιστώσεων θα παραμείνει αχρησιμοποίητο.

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΟΥ ΔΗΜΟΣΙΟΝΟΜΙΚΟΥ ΠΛΑΙΣΙΟΥ

Δημοσιονομικό πλαίσιο Τομέας/υποτομέας | Δημοσιονομικό πλαίσιο 2007 | Προϋπολογισμός 2007 + ΔΠ 1-5/2007 +ΠΣΔΠ 6/2007 | ΠΣΔΠ 7/2007 | Προϋπολογισμός 2007 + ΔΠ 1-5/2007 + ΠΣΔΠ 6 +7/2007 |

|ΠΑΥ |ΠΠ |ΠΑΥ |ΠΠ |ΠΑΥ |ΠΠ |ΠΑΥ |ΠΠ | | 1. ΒΙΩΣΙΜΗ ΑΝΑΠΤΥΞΗ | | | | | | | | | | 1α. Ανταγωνιστικότητα για την ανάπτυξη και την απασχόληση |8 918 000 000 | |9 367 547 511 |7 011 294 397 | |-466 493 000 |9 367 547 511 |6 544 801 397 | |1β. Συνοχή για την ανάπτυξη και την απασχόληση |45 487 000 000 | |45 486 784 504 |37 618 069 823 | |-572 753 208 |45 486 784 504 |37 045 316 615 | | Σύνολο | 54 405 000 000 | |54 854 332 015 | 44 629 364 220 | |-1 039 246 208 | 54 854 332 015 | 43 590 118 012 | | Περιθώριο[4] | | |50 667 985 | | | |50 667 985 | | | 2. ΔΙΑΤΗΡΣΗ ΚΑΙ ΔΙΑΧΕΙΡΙΣΗ ΤΩΝ ΦΥΣΙΚΩΝ ΠΟΡΩΝ | | | | | | | | | | Εκ των οποίων, δαπάνες συνδεδεμένες με την αγορά και άμεσες πληρωμές |45 759 000 000 | |42 711 661 000 |42 435 641 756 | | |42 711 661 000 |42 435 641 756 | | Σύνολο | 58 351 000 000 | |56 250 230 036 | 54 718 545 736 | |-108 120 000 | 56 250 230 036 | 54 610 425 736 | | Περιθώριο | | |2 100 769 964 | | | |2 100 769 964 | | | 3. ΙΘΑΓΕΝΕΙΑ, ΕΛΕΥΘΕΡΙΑ, ΑΣΦΑΛΕΙΑ ΚΑΙ ΔΙΚΑΙΟΣΥΝΗ | | | | | | | | | | 3α. Ελευθερία, ασφάλεια και δικαιοσύνη |637 000 000 | |623 833 000 |473 908 000 | |-104 037 000 |623 833 000 |369 871 000 | |3β. Ιθαγένεια | 636 000 000 | |819 799 099 |900 243 751 | | |819 799 099 |900 243 751 | | Σύνολο | 1 273 000 000 | |1 443 632 099 | 1 374 151 751 | |-104 037 000 | 1 443 632 099 | 1 270 114 751 | | Περιθώριο[5] | | |25 934 000 | | | |25 934 000 | | | 4. Η ΕΕ ΩΣ ΠΑΓΚΟΣΜΙΟΣ ΕΤΑΙΡΟΣ[6] |6 578 000 000 | | 6 812 460 000 | 7 352 746 732 | | | 6 812 460 000 | 7 352 746 732 | | Περιθώριο | | | 67 000 | | | | 67 000 | | | 5. ΔΙΟΙΚΗΣΗ[7] |7 039 000 000 | |6 977 864 032 | 6 977 764 032 | | |6 977 864 032 | 6 977 764 032 | | Περιθώριο | | | 137 135 968 | | | | 137 135 968 | | | 6. ΑΝΤΙΣΤΑΘΜΙΣΕΙΣ | 445 000 000 | |444 646 152 | 444 646 152 | | |444 646 152 | 444 646 152 | | Περιθώριο | | | 353 848 | | | | 353 848 | | | ΣΥΝΟΛΟ | 128 091 000 000 | 123 790 000 000 | 126 783 164 334 | 115 497 218 623 | |-1 251 403 208 | 126 783 164 334 | 114 245 815 415 | | Περιθώριο | | |2 314 928 765 | 8 368 781 377 | | |2 314 928 765 | 9 620 184 585 | |

[1] ΕΕ L 248 της 16.9.2002, σ. 1.

[2] ΕΕ L 390 της 30.12.2006, σ. 1.

[3] Η χρησιμοποίηση ενημερωμένων προβλέψεων στην πτυχή "έσοδα" βελτιώνει την ακρίβεια των πληρωμών που καλούνται να καταβάλουν τα κράτη μέλη κατά τη διάρκεια του οικονομικού έτους. Σύμφωνα με την παρούσα πρόταση αναθεώρησης τα κράτη μέλη θα μειώσουν τις βάσει του ΑΕΕ συνεισφορές τους.

[4] Το Ευρωπαϊκό Ταμείο Προσαρμογής στην Παγκοσμιοποίηση (EΤΠ) δεν περιλαμβάνεται στον υπολογισμό του περιθωρίου στο πλαίσιο του τομέα 1α.

[5] Το ποσό του Ταμείου Αλληλεγγύης της Ευρωπαϊκής Ένωσης (ΤΑΕΕ) εγγράφεται επιπλέον των αντίστοιχων τομέων, όπως προβλέπεται στη διοργανική συμφωνία της 17ης Μαΐου 2006 (ΕΕ C 139 της 14.6.2006)

[6] Το περιθώριο 2007 για τον τομέα 4 δεν λαμβάνει υπόψη τις πιστώσεις που συνδέονται με το αποθεματικό επείγουσας βοήθειας (234,5 εκατ. ευρώ).

[7] Για τον υπολογισμό του περιθωρίου κάτω από το ανώτατο όριο για τον τομέα 5, λαμβάνεται υπόψη η υποσημείωση (1) του δημοσιονομικού πλαισίου για την περίοδο 2007-2013 για ποσό ύψους 76 εκατ. ευρώ για τις συνεισφορές του προσωπικού στο συνταξιοδοτικό σύστημα.